क्षेत्रीय प्राकृतिक विज्ञान संग्रहालय, भोपाल
विभिन्न प्राकृतिक आवासों की जैव विविधता को प्रदर्शित करने वाले सात प्राकृतिक आवासों के प्रादर्श यहां पर रखे गए हैं जिन्हें बायोम्स भी कहते है। हिन्दी प्रदेशों में विभिन्न प्राकृतिक आवासों में आने वाली जैव विविधता को प्रदर्शित किया गया है। यहां विश्व के प्रमुख पारिस्थितिक क्षेत्र जैसे महासागर, घास के मैदान,पर्णपाती वन, रेगिस्तान, उष्णकटिबंधीय वर्षा वन, शंकुधारी वन, एवं ध्रुवीय प्रदेशों को दर्शाया गया हैं। यहां मध्य भारत आदि में पाई जाने वाली वनस्पतियों एवं प्राणियों का विशिष्ट आवास के प्रति अनुकूलन समझाया गया है।
जैवभूक्षेत्र
जैवभूक्षेत्र (ecozone) या जैवभौगोलिक क्षेत्र (biogeographic realm) पृथ्वी की भूमि-सतह के वह बड़े विभाग होते हैं जो भूमीय जीवों की वितरण विशेषताओं के आधार पर परिभाषित होते हैं। एक जैवभौगोलिक क्षेत्र के भीतर के हर भाग में दूसरे भागों जैसे ही जीव मिलते हैं और यह अन्य जैवभौगोलिक क्षेत्रों में मिलने वाले जीवों से भिन्नताएँ रखते हैं। जैवभौगोलिक क्षेत्रों को पारिक्षेत्रों (ecoregions) में विभाजित करा जाता है। इन जैवभूक्षेत्र को कई प्रणालियों पर आधारित करा जाता है, इसलिए भिन्न स्रोतों में इनके नाम व मानचित्र भिन्न हो सकते हैं।